ไฟแนนซ์ทูเดย์
...ศึกระหว่างผู้บริหารธนาคารกรุงเทพและสหภาพแรงงาน จบแบบแฮปปี้เอนดิง เมื่อฝ่ายบริหารยอมขึ้นเงินเดือนให้พนักงานอีกคนละ 1,500 บาท และได้โบนัสเพิ่มอีกครึ่งเดือน ทำให้ตรุษจีนนี้จะได้เห็นสีแดงสะพัดไปทั้งแบงก์ ไม่มีสีดำมาแซมให้ปวดหัว
5 ก.พ. 2556

...ศึกระหว่างผู้บริหารธนาคารกรุงเทพและสหภาพแรงงาน จบแบบแฮปปี้เอนดิง เมื่อฝ่ายบริหารยอมขึ้นเงินเดือนให้พนักงานอีกคนละ 1,500 บาท และได้โบนัสเพิ่มอีกครึ่งเดือน ทำให้ตรุษจีนนี้จะได้เห็นสีแดงสะพัดไปทั้งแบงก์ ไม่มีสีดำมาแซมให้ปวดหัว 
...ธนาคารไอซีบีซี (ไทย) นำเงินฝากดอกเบี้ยพิเศษมากำนัลให้ลูกค้าในงาน โพสต์ทูเดย์ อินเวสต์เมนต์ เอ็กซ์โป 2013 แค่ 4 วัน เงินฝากไหลเข้า 3,000 กว่าล้านบาท อภิชาติ เกษมกุลศิริ รองกรรมการผู้จัดการธนาคาร บอกว่า ฝากล็อตนี้ให้พิเศษเพื่อฉลอง 10 ปี โพสต์ทูเดย์ ได้ใจลูกค้าจริงๆ
...ส่วนเงินกู้ดอกเบี้ยบ้านในงานนี้ 0% นาน 6 เดือน สำหรับ ธนาคารกสิกรไทย ไทยพาณิชย์ และกรุงศรีอยุธยา กับสินเชื่อดอกเบี้ย 0% นาน 9 เดือน ของแบงก์อาคารสงเคราะห์ ก็ได้รับความนิยมสูงลิ่ว
...ลือกันให้แซ่ดว่า ผู้บริหารชื่อย่อ “อ.อ่าง” จากแบงก์ฝั่งรัชโยธิน ไม่ค่อยแฮปปี้ และอาจจะโบกมือลาจากแบงก์ในเร็วๆ นี้ ชัวร์หรือมั่วอีกไม่นานก็รู้ 
...ช.ชดา แปลกใจเป็นที่สุด เมื่อสอบถามเรื่องสถานการณ์หนี้ครัวเรือนกับ สศช. หรือรัฐมนตรีที่ดูแลงานด้านเศรษฐกิจในรัฐบาลนี้ ทุกคนพูดเหมือนกันหมดว่า ไม่รู้เรื่อง ฮ่า ฮ่า จบข่าว